Сярод мерапрыемстваў, уключаных у праект плану на наступны год, — асветніцка-педагагічная праца, у тым ліку правядзенне курсаў беларускай мовы і беларусазнаўства, а таксама дзейнасць рэгіянальных структур ТБМ па захаванні і адкрыцці беларускамоўных устаноў, супрацоўніцтва з дзяржаўнымі і прыватнымі структурамі па пашырэнню выпуску беларускамоўнай прадукцыі, правядзенне гістарычных і літаратурных сустрэч у межах кампаніі “Будзьма”, святкаванне Міжнароднага дня роднай мовы, у межах якога запланаваныя тры этапы Агульнанацыяльнай дыктоўкі (21 лютага, 15 сакавіка і 25 сакавіка), забяспячэне дзейнасці інтэрнэт-парталу грамадскага аб’яднання, адзначэнне Еўрапейскага дня моваў (у верасні), правядзенне чарговага з’езду ТБМ (у кастрычніку), працяг працы над праектам стандарту беларускай мовы.